Көкшетау қаласының 2026 жылғы қаңтар-маусымдағы  
әлеуметтік –экономикалық даму қорытындылары туралы анықтама

            Өнеркәсiп. Өнеркәсіп секторында 2026 жылғы қаңтар-маусымдағы  өнеркәсіп өнімі өндірісінің көлемі 217 148,3 млн.теңгені құрады, нақты көлем индексі 98,9%.
           Жалпы өнеркәсіп бойынша нәтижелерді қалыптастыруға өңдеу өнеркәсібі барынша әсер етеді.
           Өнеркәсіптік өндіріс құрылымында ең көп үлес алатын өңдеу өнеркәсібінде (79,3%) 2025 жылғы қаңтар-маусымдағы 172 250,9 млн.теңге сомасына өнім өндірілді.
Ауыл шаруашылығы. 2026 жылдың қаңтар-маусымдағы ауыл шаруашылығының жалпы өнім көлемі 1 288,3 млн. теңгені құрады, нақты көлем индексі 69,4% құрады.
Кәсіпкерлікті дамыту. 2026 жылғы 1 шілде  жағдайы бойынша жұмыс істеп тұрған шағын орта кәсіпкерлік субъектілерінің саны 21 785 мың бірлікті құрады, бұл 2025 жылғы көрсеткіштен 6,4%-ға төмен.
Сатудың барлық арналары бойынша бөлшек тауар айналымының көлемі    132 891,1 млн.теңгені немесе 2025 жылдың көрсеткішіне 100,2% құрады.
          Инвестициялық сала. 2026 жылдың қаңтар- маусымдағы  негізгі капиталға салынған инвестициялар көлемі 70 066,6 млн. теңге құрады, нақты көлем индексі 2025 жылғы деңгейге қарағанда 104,4% құрады.
         Тұрғын үй құрылысы. 2026 жылғы қаңтар-маусымдағы 96 264 ш.м. тұрғын үй пайдалануға берілді, оның ішінде: 1 893 м2 мемлекеттік тұрғын үй, 86 449 м2 коммерциялық тұрғын үй, 7 922 м2 жеке тұрғын үй. 
Мемлекеттік бюджет. 2026 жылғы 1 шілде бойынша барлық деңгейдегі бюджеттерге 81 707,2 млн.теңге немесе жоспар-болжамға 101,6% көлемінде салықтар мен алымдар түсті. 2025 жылғы деңгейге қарағанда түсімдер 12 011,0 млн.теңгеге ұлғайды. Республикалық бюджетке аударымдар жоспары 129,2%-ға (32 589,3 млн.теңге) орындалды. Жергілікті бюджетке 49 117,9 млн.теңге түсті, бұл кезең болжамының 89% құрайды. 
Көкшетау қаласының бюджетіне түсетін кірістер көлемі 38 934,7 млн.теңгені (94,5%) құрады.
Білім. Жалпы білім беру мекемелерінің желісі Көкшетауда 83 білім беру ұйымы бар, оның ішінде: 26 жалпы орта білім беру мектебі (күндізгі), 1 негізгі жалпы білім беру мектебі, 52 мектепке дейінгі ұйым (27 мемлекеттік балабақша,  4 мемлекеттік шағын орталық, 21 жеке меншік балабақша). Сондай-ақ 4 қосымша ("Әулет" мектептен тыс жұмыс орталығы, "Балалар музыка мектебі" МКҚК, "Балалар көркемсурет мектебі" МКҚК, техникалық шығармашылық орталығы) білім беру мекемесі жұмыс істейді.
[bookmark: _GoBack]         Жалпы білім беретін мектептердегі оқушылар саны 32 458 оқушыны құрайды. Мектепке дейінгі тәрбиемен 1 жастан 6 жасқа дейінгі 8 116 бала қамтылған, бұл 88,6%, 2 жастан 6 жасқа дейін-95,6%, 3 жастан 6 жасқа дейін – 100% немесе 7 293 қамтылған бала (01.10 жағдай бойынша жылына 1 рет есептеледі.).
         Білім беру процессі екі ауысымдық режимде жүзеге асырылады. Қаланың барлық мектептері компьютерлендірілген, Интернет желісіне қол жеткізе алады.
          Мәдениет. Қаланың мәдениет ұйымдарының мемлекеттік желісі                  15 мекемеден тұрады, оның ішінде: 12 кітапхана, 1 тілдерді оқыту орталығы, "Көкше" МҮ, "Достар"МҮ.
          Ағымдағы жылдың басынан бөлімнің жұмыс жоспарына сәйкес 226 іс-шара өткізіліп, оған 111,6 мың адам қатысты.
          Театрлық қойылымдар, танымдық-ойын-сауық бағдарламалары, конкурстар өткізілді.
          Спорт. Дене шынықтырумен және спортпен шұғылдану үшін қалада 371 спорт нысаны жұмыс істейді, оның ішінде: стадион "Оқжетпес" және «Жастар», "Бурабай" Спорт сарайы, 8 спорт кешені, 6 жүзу бассейні, 18 ату тирі, 1 шаңғы базасы, 2 жеңіл атлетика манежі, 94 спорт залы, 182 жазық құрылыс, 16 хоккей корты, 7 теннис корты, 1 ипподром, 33 салынған спорт залы.
Есепті кезеңде жалпы 4,1 адамды қамтитын 53 спорттық-бұқаралық іс-шара өткізілді.
           Еңбек нарығы және әлеуметтік қорғау. 2026 жылдың 1 шілде бойынша жұмыспен қамту және әлеуметтік бағдарламалар бөлімінің тіркеу есебінде 1 933 жұмыссыз тұр, бұл 2025 жылғы көрсеткіштен 12,4%  төмен.  
          Ағымдағы жылдың басынан халықты жұмыспен қамту мәселелері жөніндегі уәкілетті органның көмегімен 865 жұмыссыз жұмысқа орналастырылды, бұл 2025 жылдың көрсеткішінен  25,2%-ғе төмен.
           2026 жылғы 1 шілде жағдайы бойынша деректер базасында қаланың кәсіпорындары мен мекемелерінде 697 бос жұмыс орындары тіркелген. Еңбек нарығындағы шиеленіс коэффициенті 2,6 құрады. 
           Экономиканың түрлі салаларында 1 821 жаңа жұмыс орындары құрылды, бұл 2026 жылға жоспарланған көрсеткіштің 43,8%-ы құрайды.
           Қылмыс. 2026 жылғы қаңтар-маусымдағы Көкшетау қаласының аумағында сотқа дейінгі тергеудің бірыңғай тізілімінде барлығы 488 қылмыс тіркелді, оның ішінде 271  қылмыс ашылды. Сотқа –204  іс жолданды.

